ΓΡΑΠΤΗ ΕΡΩΤΗΣΗ E-0966/96 υποβολή: Christine Oddy (PSE) προς την Επιτροπή (26 Απριλίου 1996)

Θέμα: Περιφεριοποίηση των πόρων του Στόχου 3

Έχει υπόψη της η Επιτροπή τις συζητήσεις στο Ηνωμένο Βασίλειο για τερματισμό της χορήγησης των πόρων του στόχου 3 κατά τομέα και, αντ' αυτού, να υπάρξει ανοιχτός ανταγωνισμός για τους εν λόγω πόρους σε περιφερειακό επίπεδο;

Ποιά μέτρα σκοπεύει να λάβει η Επιτροπή προκειμένου να εξασφαλίσει ότι ο τομέας της κατάρτισης των γυναικών θα συνεχίσει να λαμβάνει χρηματοδοτήσεις σε εθνικό επίπεδο μέσω του Δικτύου Γυναικείας Κατάρτισης;

Απάντηση του κ. Flynn εξ ονόματος της Επιτροπής (23 Μαΐου 1996)

Το ιστορικό για τις τρέχουσες συζητήσεις σχετικά με τη λήξη της κατανομής πόρων στο στόχο 3, ανά τομέα, στο Ηνωμένο Βασίλειο είναι η υποβολή, από τις αρχές του Ηνωμένου Βασιλείου στην Επιτροπή, του προγραμματισμού για τον στόχο 3 1997-1999. Αυτός ο προγραμματισμός αποτελεί την βάση των διαπραγματεύσεων μεταξύ του Ηνωμένου Βασιλείου και της Επιτροπής για το νέο ενιαίο προγραμματικό έγγραφο (single programming document - SPD) που περιγράφει την στρατηγική, τις προτεραιότητες και τις προτεινόμενες ρυθμίσεις εφαρμογής από το Ευρωπαϊκό Κοινωνικό Ταμείο για τον στόχο 3, κατά τα τρία προσεχή έτη, στο Ηνωμένο Βασίλειο.

Ο προγραμματισμός που υπέβαλαν οι αρχές του Ηνωμένου Βασιλείου στις 7 Φεβρουαρίου 1996 δεν περιλαμβάνει λεπτομερείς προτάσεις για την εφαρμογή του ενιαίου προγραμματικού εγγράφου SPD. Παρόλα αυτά, η Επιτροπή είναι ενήμερη για το γεγονός ότι το Υπουργείο Εκπαίδευσης και Απασχόλησης πρόσφατα ανέλαβε μελέτες σκοπιμότητας για το πρόγραμμα περιφερειοποίσης του στόχου 3 και την κατανομή του κατά την περίοδο 1997-1999. Επιπλέον, η Επιτροπή είναι ενήμερη για το γεγονός ότι οι υπουργοί στο Ηνωμένο Βασίλειο δεν έχουν ακόμη συμφωνήσει σχετικά με τις λεπτομερείς προτάσεις για την περιφερειοποίηση. Το χρονοδιάγραμμα και η ακριβής ρύθμιση για την περιφερειοποίηση θα συζητηθεί μεταξύ της Επιτροπής και των αρχών του Ηνωμένου Βασιλείου κατά τις διαπραγματεύσεις για το νέο ενιαίο προγραμματικό έγγραφο SPD.

Σκοπός της Επιτροπής είναι να δεχθεί συνεργασιακή σχέση στον ευρύτερο στόχο 3 κάθε δυνατότητας ανταλλαγής απόψεων για το βέλτιστο περιεχόμενο πολιτικής και δομής της εφαρμογής για το νέο ενιαίο προγραμματικό έγγραφο SPD. Από πλευράς της θα πραγματοποιήσει συνεδρίαση της επιτροπής καταγραφής για τον εκτεταμένο στόχο 3, στο Ηνωμένο Βασίλειο, στις 22 Μαΐου, κατά την οποία όλοι οι μη κυβερνητικοί εταίροι, συμπεριλαμβανομένου του δικτύου κατάρτισης γυναικών, θα έχουν τη δυνατότητα να συνεισφέρουν στη διαδικασία διαπραγματεύσεων.

Επιπλέον, το δίκτυο κατάρτισης γυναικών έχει ήδη υποβάλει στην Επιτροπή έγγραφο που περιγράφει τις απόψεις του για την περιφερειοποίηση. Το ενδιαφέρον του δικτύου που έχει ήδη εκφρασθεί εποικοδομητικά στην Επιτροπή, είναι να συνεχίσει η σημαντική πρόοδος που έχει ήδη επιτευχθεί κατά την αξιολόγηση των σχεδίων του ΕΚΤ τα οποία ανταποκρίνονται πλήρως στις ανάγκες των γυναικών. Η σταθερή πρόθεση της Επιτροπής, στα νέα ενιαία προγραμματικά έγγραφα SPD, είναι να διευκολύνει την αύξηση παροχής υψηλής ποιότητας ίσων ευκαιριών απ' ότι είχε επιτευχθεί στον στόχο 3 SPD. Αυτό θα είναι ο κεντρικός στόχος της Επιτροπής όταν αρχίσουν οι διαπραγματεύσεις για το νέο ενιαίο προγραμματικό έγγραφο SPD.